121
KAUN-O, iei Silepatail
1 I saradahng nahna kan;
ia wasa me sawasepei pahn kohdo sang ie?
2 Sawasepei pahn pwarodo sang rehn KAUN-O,
me ketin kapikada nanleng oh sampah.
3 E sohte pahn mweidohng ke en pwupwudi;
silepomw sohte kin ketin seimwokla.
4 Silepen Israel
sohte kin ketin lusoi de seimwok!
5 KAUN-O, iei ih me pahn ketin sinsileiuk;
e kin ketiket limwahmw pwe en ketin apwalihiuk.
6 Ketipin sohte pahn kauweiukala nin rahn,
de maram nipwong.
7 KAUN-O pahn ketin silehsang uhk soahng keper koaros;
e pahn ketin sinsileiuk mehlel.
8 E pahn ketin sinsileiuk ni omw kohwei oh kohdo,
met oh pil kohkohlahte.